Face ID på vej til Messenger

Facebook tester i øjeblikket en ny funktion i Messenger, der gør det nemmere at beskytte beskeder fra nysgerrige sjæle. Når funktionen er aktiveret, skal brugeren logge ind via Face ID, Touch ID eller kodeord for at få adgang til sine beskeder, enddaselv om telefonen allerede er låst op. Det skriver Engadget.

Funktionen skal manuelt aktiveres før den fungerer, så alt kan være som nu. Du kan også indstille en bestemt periode efter at du har forladt app’en til, når du skal autentificere igen.

Facebook har aktiveret den nye sikkerhedsfunktion hos en udvalgt gruppe Messenger-brugere, der bruges som testere af systemet. Den er kun aktiveret på iOS-enheder, men kan med tiden også blive tilgængelig på Android-telefoner.

“Vi ønsker at give folk flere valg og kontrolfunktioner til at beskytte deres private beskeder, og for nylig begyndte vi at teste en funktion, der giver dig mulighed for at låse Messenger-appen op ved hjælp af din enheds indstillinger,” siger en talsmand for Facebook i en erklæring. “Et tilføjet lag af privatlivets fred for at forhindre, at en anden får adgang til dine meddelelser.”

Foto: Facebook

Herover et skærmbillede af indstillingerne, hvor den nye funktion kan aktiveres. Der er desværre ingen oplysninger om, hvornår Facebook har tænkt sig at rulle funktionen ud til alle brugere.

Facebook Messenger til iOS-enheder – og Mac-computere – kan hentes fra App Store.

Face ID på vej til Messenger