Messenger brudt ned i hele Europa

Facebook Messenger er ramt af tekniske problemer i hele Europa og enkelte steder i Asien. Problemerne resulterer i problemer med at logge på tjenesten og beskeder der er lige så langsomme som snailmail. Men det er ikke kun Messenger – også selve Facebook og de Facebook-ejede tjenester Instagram og WhatsApp har problemer.

Årsagen til problemerne kendes ikke. Facebook har i skrivende stund ikke kommenteret nedbruddet.

På hjemmesiden Downdetector kan man følge problemet, der angiveligt startede omkring klokken 10.30 i formiddag.

Problemerne startede lidt før 11.00 (foto: Downdetector).

Vi opdaterer artiklen her, hvis og når Facebook meddeler, hvad der er galt.

Messenger brudt ned i hele Europa